**บทสรุปผู้บริหาร**

 **ฝวก.ยศ.ทร.** มีภารกิจและหน้าที่หลักคือการให้การศึกษาแก่นักศึกษาและนายทหารนักเรียนในหลักสูตรนายทหารสัญญาบัตรของกองทัพเรือ เป็นที่ปรึกษาทางวิชาการ ศึกษาค้นคว้าและเสนอแนะทางวิชาการ
จัดทำตำรา เอกสารประกอบการศึกษา และเอกสารการฝึก รวมทั้งเสนอแนะการจัดครู อาจารย์ วิทยากร
ในการสัมมนาตามสาขาที่รับผิดชอบ ซึ่งในการปฏิบัตินอกเหนือจากงานตามภารกิจและหน้าที่ได้แล้วยังมีงานมอบหมายอีกหลายงานที่ต้องดำเนินการให้เรียบร้อย อย่างไรก็ตาม ในอดีตการจัดโครงสร้างของฝ่ายวิชาการยังคงขาดความเป็นเอกภาพในการบริหารจัดการ เนื่องจากยังไม่มีการเปิดบรรจุอัตรา หน.ฝวก. ที่ทำหน้าที่ดูแลรับผิดชอบการบริหารจัดการทั้งในภาพรวม และในด้านอื่นๆ ของงานที่ต้องรับผิดชอบ โดยมอบหมายให้
รอง จก.ยศ.ทร. (๑) เป็นผู้ที่ทำหน้าที่ หน.ฝวก. ควบคุมดูแลภาระงานด้านวิชาการของ ยศ.ทร. ด้วยเหตุผลของภาระงานที่มากอยู่แล้วของ รอง จก.ยศ.ทร. (๑) ภาระงานด้านวิชาการจึงถูกมอบหมายให้ รอง หน.ฝวก.
เป็นผู้กำกับดูแลเป็นหลัก

 ปัญหาเฉพาะด้านที่เกิดขึ้นก่อนหน้านี้ ไม่ว่าจะเป็นในด้านของการบริหารจัดการหลักสูตรซึ่งเป็นไปในลักษณะแยกการควบคุม โดย สถาบัน หรือ โรงเรียนต่างๆ ส่งผลให้การบริหารจัดการบุคลากรครู/อาจารย์ผู้สอน ยังไม่มีความลงตัวเท่าที่ควร สาระหลักสูตรยังมีความไม่สอดคล้องกันในแต่ละระดับ เช่นเดียวกับการควบคุมการสัมมนาที่ยังไม่มีแนวทางที่เหมาะสม ทำให้การเรียนการสอนยังไม่ได้ผลตามมาตรฐานที่คาดหวังนอกจากนั้นในประเด็นของบุคลากรที่มาดำรงตำแหน่งอาจารย์ ส่วนใหญ่จะเป็นผู้ที่ต้องมาใช้ทุนจากการไปศึกษาที่สถาบันการศึกษาขั้นสูงของกองทัพต่างประเทศ ไม่ว่าจะเป็นในระดับ วทร. วสท. หรือ โรงเรียนเสนาธิการทหารเรือ ซึ่งส่วนใหญ่จะไม่มีความสมัครใจมาเป็นอาจารย์ตลอดชีวิตการรับราชการ ทำให้เกิดปัญหาการหมุนเวียนของบุคลากรที่ส่งผลด้านความต่อเนื่องของเนื้อหาการเรียนการสอน ประกอบกับบรรยากาศสถานที่ทำงานในส่วนของ ฝวก. เป็นไปด้วยความแออัด ไม่ก่อให้เกิดบรรยากาศที่ดีในการทำงาน ขวัญและกำลังใจในการทำงานของบุคคลากรของฝ่ายวิชาการก็ลดน้อยลงตามลำดับ

 ดังนั้นการบริหารงานใน ฝวก.ยศ.ทร. ตลอดระยะเวลาประมาณ ๒ ปีที่ผ่านมา ในปีงบประมาณ ๒๕๕๙ และ ๒๕๖๐ จึงมีความท้าทายอยู่ตลอดเวลา เพื่อเป็นการแก้ไขปัญหาข้อขัดข้องที่เกิดขึ้น และเพื่อให้การปฏิบัติงานประสบความสำเร็จบรรลุตามภารกิจและหน้าที่ รวมทั้งงานตามที่ได้รับมอบหมาย ฝวก.ยศ.ทร. จึงได้มีการระดมความคิดผ่านการสัมมนา จนได้มีการนำไปปฏิบัติตามแนวทางต่างๆ ดังนี้

 **ด้านการบริหารจัดการภาพรวม**

 **จัดทำแผนยุทธศาสตร์การพัฒนาการศึกษาและบุคลากร ฝวก.ยศ.ทร.ระยะ ๖ ปี
พ.ศ.๒๕๖๒-๒๕๖๗** เพื่อสร้างและพัฒนา ครู อาจารย์ ให้มีคุณภาพ ต่อเนื่องและยั่งยืน โดยกำหนดประเด็นยุทธศาสตร์ไว้ ๖ ยุทธศาสตร์ ได้แก่ ปลูกต้นกล้า รดน้ำให้ปุ๋ย ตกแต่งกิ่งใบ ให้ความร่มรื่น ออกดอกหอมหวน

- ๒ -

แผ่กิ่งก้านสาขา และเติบโตยั่งยืน ซึ่งแผนยุทธศาสตร์นี้ได้จัดทำให้สอดคล้องกับวิสัยทัศน์กองทัพเรือ นโยบาย
ผู้บัญชาการทหารเรือ วิสัยทัศน์กรมยุทธศึกษาทหารเรือ นโยบายเจ้ากรมยุทธศึกษาทหารเรือ และวิสัยทัศน์
ฝ่ายวิชาการ อีกทั้งยังสอดคล้องกับมาตรฐานการประกันคุณภาพการศึกษา อันจะช่วยให้การศึกษาขึ้นสูงของกองทัพเรือได้รับการยกระดับสู่มาตรฐานสากลต่อไป

**ด้านการบริหารจัดการหลักสูตร**

* **การปรับปรุงหลักสูตร** โดยมีการปรับปรุงหลักสูตรให้มีความทันสมัย สอดคล้องกับสภาวะแวดล้อม และขีดสมรรถนะด้านกำลังพลของ ทร.จำนวน ๓ หลักสูตร ได้แก่ หลักสูตรนายทหารอาวุโส อนุมัติให้ใช้ในปีการศึกษา ๒๕๖๑ และหลักสูตรพรรคกลิน อนุมัติให้ใช้ในปีการศึกษา ๒๕๖๐ สำหรับหลักสูตรเสนาธิการทหารเรือ ดำเนินการปรับปรุงแล้ว อยู่ระหว่างการขออนุมัติใช้หลักสูตร จาก ยศ.ทร.
* **การจัดทำคู่มือปฏิบัติงานประจำตัว** ผู้อำนวยการกอง รองผู้อำนวยการกอง ครู อาจารย์และเสมียน เพื่อแก้ไขปัญหาความไม่แน่นอนของการโยกย้าย ซึ่งคู่มือนี้จะช่วยให้ผู้ที่ย้ายมาบรรจุในฝ่ายวิชาการ สามารถปฏิบัติหน้าที่ได้อย่างรวดเร็วและต่อเนื่องจากคนเดิมได้
* **การจัดทำคู่มือการปฏิบัติหน้าที่อาจารย์ประจำกลุ่ม (DS)** เพื่อให้ผู้ที่ย้ายมาบรรจุใหม่ ได้เข้าใจบทบาทและหน้าที่ของ DS และสามารถปฏิบัติหน้าที่ได้อย่างมีประสิทธิภาพ
* **การจัดทำ Teaching Module** ในลักษณะวิดิทัศน์เพื่อเก็บรวบรวมความรู้ของวิชาต่าง ๆ
ที่ครู อาจารย์ของ ฝวก.ฯ ได้บรรยายในหลักสูตรต่าง ๆ ซึ่งจะช่วยให้นักศึกษาและนายทหารนักเรียนได้ศึกษา ค้นคว้าเพิ่มเติมได้ และช่วยให้ครู อาจารย์ที่มาใหม่ได้เห็นเป็นตัวอย่าง และสามารถพัฒนาการเรียนการสอน
ในวิชานั้น ๆ ได้อย่างต่อเนื่อง ซึ่งสามารถดำเนินการได้จำนวน ๑๐ วิชา
* **การจัดทำเอกสาร ตำรา ที่เกี่ยวกับการเรียนการสอน และเอกสารประกอบการบรรยาย** เพื่อให้นักศึกษาและนายทหารนักเรียน ใช้ประกอบในการศึกษา และช่วยให้ครู อาจารย์ที่ย้ายใหม่สามารถค้นคว้า ปรับปรุงและพัฒนาในวิชานั้น ๆ ต่อไปได้อย่างต่อเนื่อง ซึ่งใน ๒ ปีที่ผ่านมาสามารถดำเนินการได้จำนวน ๙ วิชา
* **การจัดทำบันทึกข้อตกลงกับสถาบันการศึกษาภายในประเทศเพิ่มเติม** เพื่อให้เกิดการแลกเปลี่ยนเรียนรู้ด้านวิชาการ และบุคลากรของ ฝวกฯ กับหน่วยงานอื่น ๆ ซึ่งในปีงบประมาณ ๒๕๖๐ ได้จัดทำบันทึกข้อตกลงระหว่างกองทัพเรือกับมหาวิทยาลัยสงขลานครินทร์ เรียบร้อยแล้ว

**ด้านการบริหารจัดการงานที่ได้รับมอบหมาย**

* **การฝึกกองทัพเรือประจำปี** โดย ฝวก.ยศ.ทร. ได้รับมอบหมายในอยู่ในส่วนควบคุมและประเมินผลการฝึก รับผิดชอบในแผนกอบรมก่อนการฝึกและแผนกประเมินผลการฝึกซึ่งการดำเนินการได้มอบหมายให้กองวิชาใน ฝวก.ฯเป็นผู้รับผิดชอบ ผลการดำเนินการที่ผ่านมา สามารถจัดทำคู่มือการอบรม
ก่อนการฝึกและคู่มือการประเมินผลการฝึก เรียบร้อยแล้ว สามารถใช้ประโยชน์ได้อย่างต่อเนื่องและยั่งยืน

- ๓ -

* **การจัดประชุมวิชาการของกองทัพเรือ** ซึ่งจะจัดขึ้นทุก ๒ ปี โดย ทร.มอบให้ ยศ.ทร.
เป็นเจ้าภาพในการจัดการประชุม และ ฝวก.ฯ เป็นผู้ดำเนินการ ซึ่งในปีงบประมาณ ๒๕๖๐ ได้ดำเนินการจัดการประชุมทางวิชาการของกองทัพเรือ ครั้งที่ ๙ ในวันที่ ๕ เม.ย.๒๕๖๐ และได้จัดทำคู่มือการจัดการประชุม
ในครั้งต่อไปเรียบร้อย เพื่อให้การดำเนินการเป็นไปอย่างรวดเร็วและต่อเนื่อง
* **การจัดประชุมประเพณี ๔ สถาบัน** ซึ่งจัดขึ้นเป็นประจำทุกปี โดยหมุนเวียนแต่ละสถาบันให้เป็นเจ้าภาพ โดยปีงบประมาณ ๒๕๖๐ มหาวิทยาลัยมหิดล เป็นเจ้าภาพจัดการประชุม ในวันที่ ๑๕ สิงหาคม ๒๕๖๐ ซึ่ง ฝวก.ฯ ได้จัดกำลังพลเข้าร่วมประชุม และร่วมกิจกรรมด้วย และในปีงบประมาณ ๒๕๖๑ กองทัพเรือ โดย ฝวก.ฯ จะต้องรับหน้าที่เป็นเจ้าภาพ
* **การจัดการความรู้** โดย ฝวก.ฯ ได้รับมอบหมายจาก ยศ.ทร.เป็นหน่วยรับผิดชอบดำเนินการในปี ๒๕๖๐ ได้พัฒนาจากระดับดีเด่นเป็นได้รางวัลจาก ทร. ในระดับดีเลิศ
* **เกณฑ์คุณภาพการบริหารจัดการภาครัฐฯ (PMQA)** ซึ่ง ฝวก.ฯ ได้รับผิดชอบหมวด ๓ ผู้มีส่วนได้ส่วนเสีย และหมวด ๔ การวัด การวิเคราะห์และการจัดการความรู้ ผลการดำเนินการปี ๒๕๕๙ หมวด ๓ ได้คะแนน
ร้อยละ ๕๕.๘๐ หมวด ๔ ได้คะแนนร้อยละ ๘๖.๕๐ และผลการดำเนินการปี ๒๕๖๐ หมวด ๓ ได้คะแนน
ร้อยละ ๕๕.๓๐ หมวด ๔ ได้คะแนนร้อยละ ๙๑.๐๐

**ด้านการบำรุงขวัญกำลังพล**

* **การขอเพิ่มที่นั่งในการดูงานต่างประเทศในหลักสูตรต่าง ๆ** ซึ่งในปีงบประมาณ ๒๕๖๐ ได้รับการจัดสรรที่นั่งไปดูงานเพิ่มมากขึ้นทั้งในหลักสูตรนายทหารอาวุโส จำนวน ๒ ที่นั่ง หลักสูตรโรงเรียนเสนาธิการทหารเรือ จำนวน ๒ ที่นั่ง และหลักสูตรวิทยาลัยการทัพเรือ จำนวน ๒ ที่นั่ง รวมทั้งสิ้น ๖ ที่นั่ง
* **การจัดทำโครงการสัมมนา/ดูงานต่างประเทศ** ซึ่งที่ผ่านมา ฝวก.ฯ ยังไม่เคยจัดทำโครงการในลักษณะนี้ ทำให้ขาดโอกาสที่จะพัฒนาความรู้ด้านวิชาการ เสริมสร้างความสัมพันธ์กับต่างประเทศ
และสร้างขวัญกำลังใจ ให้กับบุคลากรใน ฝวก.ฯ การจัดทำโครงนี้ได้รับการจัดสรรงบประมาณให้ไปดูงาน/สัมมนา
ที่ประเทศญี่ปุ่นในปีงบประมาณ ๒๕๖๑ เป็นครั้งแรก และควรจะมีการดำเนินการให้ต่อเนื่องทุกปี
* **การปรับปรุง ฝวก.ยศ.ทร.ชั้น ๒** เพื่อให้เกิดความเรียบร้อย สะดวก รวดเร็วในการติดต่อประสานงาน และสมเกียรติกับบุคลากรของ ฝวก.ฯ ซึ่งได้ดำเนินการปรับปรุงในระหว่างปลายเดือนสิงหาคมถึงกันยายน ๒๕๖๐

................................................................